
VENDIM Nr. 56/2013

PËR DHËNIEN E PËLQIMIT PËR EMËRIMIN E ZOTIT BASHKIM DEDJA, KRYETAR I GJYKATËS KUSHTETUESE

Në mbështetje të neneve 78 dhe 125, pika 4 të Kushtetutës, si dhe të nenit 111, pika 6 të
Rregullores së Kuvendit, bazuar në dekretin e Presidentit të Republikës nr. 8341, datë 9.10.2013,

KUVENDI
I REPUBLIKËS SË SHQIPËRISË VENDOSI:
I.  Dhënien   e   pëlqimit  për   emërimin   e   zotit   Bashkim  Dedja,   kryetar   i   Gjykatës
Kushtetuese.
II. Ky vendim hyn në fuqi menjëherë.

Miratuar në datën 31.10.2013



VENDIM
Nr. 965, datë 25.10.2013

KRYETARI
Ilir Meta


PËR NDRYSHIMIN E PËRGJEGJËSISË SË ADMINISTRIMIT, NGA MINISTRIA E MBROJTJES TE MINISTRIA E FINANCAVE DHE MINISTRIA E ZHVILLIMIT EKONOMIK, TREGTISË DHE SIPËRMARRJES, TË PRONËS NR. 37, ME EMËRTIMIN “MINISTRIA E MBROJTJES”, ME VENDNDODHJE NË BULEVARDIN “DËSHMORËT E KOMBIT”, TIRANË, DHE PËR NJË NDRYSHIM NË VENDIMIN NR. 515, DATË
18.7.2003 TË KËSHILLIT TË MINISTRAVE “PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, TË CILAT I KALOJNË NË PËRGJEGJËSI ADMINISTRIMI MINISTRISË SË MBROJTJES”, TË NDRYSHUAR

Në mbështetje të nenit 100 të Kushtetutës dhe të neneve 13 e 15 të ligjit nr. 8743,  datë
22.2.2001  “Për  pronat  e  paluajtshme  të  shtetit”,  të  ndryshuar,  me  propozimin  e  ministrit  të
Mbrojtjes, Këshilli i Ministrave

VENDOSI:

1. Ndryshimin e përgjegjësisë së administrimit, nga Ministria e Mbrojtjes te Ministria e Financave dhe Ministria e Zhvillimit Ekonomik, Tregtisë dhe Sipërmarrjes, të pronës nr. 37, me emërtimin “Ministria e Mbrojtjes”, me vendndodhje në bulevardin “Dëshmorët e Kombit”, Tiranë, me sipërfaqe të përgjithshme 8489.2  (tetë mijë e katërqind e tetëdhjetë e nëntë pikë dy) m2   dhe sipërfaqe nën objekt 3456.8 (tre mijë e katërqind e pesëdhjetë e gjashtë pikë tetë) m2, sipas planvendosjes dhe planimetrisë që i bashkëlidhen këtij vendimi dhe janë pjesë përbërëse e tij, për t’u përdorur për mjedise pune për përmbushjen e veprimtarisë e të detyrave të tyre funksionale,  sipas ndarjes së mëposhtme:


a) Ministrisë së Financave t’i kalojë në përgjegjësi administrimi sipërfaqja e përgjithshme
4951 (katër mijë e nëntëqind e pesëdhjetë e një) m2, nga e cila sipërfaqe nën objekt 2199 (dy mijë e njëqind e  nëntëdhjetë e  nëntë) m2,  sipas planimetrisë dhe planvendosjes që  i bashkëlidhen këtij vendimi dhe janë pjesë përbërëse e tij;
b) Ministrisë së Zhvillimit Ekonomik, Tregtisë dhe Sipërmarrjes t’i kalojë në përgjegjësi administrimi sipërfaqja e përgjithshme 3538.2 (tre mijë e pesëqind e tridhjetë e tetë pikë dy) m2, nga e  cila sipërfaqe nën objekt 1257.8  (një mijë e dyqind e pesëdhjetë e shtatë pikë tetë) m2,  si dhe bodrumi  i  godinës  nga  rruga   “Myslym   Shyri”,   sipas  planimetrisë  dhe  planvendosjes  që  i bashkëlidhen këtij vendimi dhe janë pjesë përbërëse e tij.
2. Ministria e Mbrojtjes dhe Shtabi i Përgjithshëm i Forcave të Armatosura të zhvendosen në mjediset e Komandës së Doktrinës dhe Stërvitjes, si dhe në një pjesë të mjediseve të Forcës Tokësore, në Babru, Tiranë.
3. Prona nr. 37, me emërtimin “Ministria e Mbrojtjes”, me vendndodhje në bulevardin “Dëshmorët  e Kombit”,  Tiranë,  sipas pikës 1 të këtij vendimi,  të hiqet nga lista e inventarit të pronave të paluajtshme shtetërore, bashkëlidhur vendimit nr. 515, datë 18.7.2003 të Këshillit të Ministrave, të ndryshuar.
4.   Ministrisë   së   Financave   dhe   Ministrisë   së   Zhvillimit   Ekonomik,   Tregtisë   dhe Sipërmarrjes  u ndalohet të ndryshojnë destinacionin e  pronës,  të përcaktuar  në pikën 1 të këtij vendimi, ta tjetërsojnë ose t’ua japin në përdorim të tretëve.
5. Ngarkohen ministri i Mbrojtjes, ministri i Financave, ministri i Zhvillimit Ekonomik, Tregtisë dhe Sipërmarrjes, ministri i Punëve të Brendshme dhe kryeregjistruesi i Pasurive të Paluajtshme të Republikës së Shqipërisë për ndjekjen dhe zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
KRYEMINISTRI
Edi Rama


PLANVENDOSJA E MINISTRISË SË MBROJTJES (Prona nr. 37)
Sipërfaqja dhe objektet që kërkohen për kalim kapital nga Ministria e Mbrojtjes, Ministrisë së
Financave dhe Ministrisë së Zhvillimit Ekonomik, Tregtisë dhe Sipërmarrjes

VENDIM
Nr. 979, datë 30.10.2013

PËR DISA NDRYSHIME DHE SHTESA NË VENDIMIN NR. 532, DATË 7.7.2010 TË KËSHILLIT TË MINISTRAVE “PËR PJESËMARRJEN E FORCAVE TË ARMATOSURA TË REPUBLIKËS SË SHQIPËRISË NË OPERACIONE USHTARAKE NË SHTABE TË NDRYSHME NË AFGANISTAN”, TË NDRYSHUAR

Në mbështetje të nenit 100 të Kushtetutës, të nenit 7 të ligjit nr. 9363, datë 24.3.2005 “Për mënyrën  dhe  procedurat  e  vendosjes  dhe  kalimit  të  forcave  ushtarake  të  huaja  në  territorin  e Republikës së Shqipërisë, si dhe për dërgimin e forcave ushtarake shqiptare jashtë vendit”, të ndryshuar,  dhe të pikave 6 e 11 të nenit 14 të ligjit nr.  8671,  datë 26.10.2000  “Për  pushtetet dhe autoritetet  e  komandimit  e  të  drejtimit  strategjik  të  Forcave  të  Armatosura  të  Republikës  së Shqipërisë”, të ndryshuar, me propozimin e ministrit të Mbrojtjes, Këshilli i Ministrave

VENDOSI:

1. Në vendimin nr. 532, datë 7.7.2010 të Këshillit të Ministrave, të ndryshuar, bëhen këto ndryshime dhe shtesa:
a) Në pikat 1.1, 1.2 dhe 1.5, fjalët “… 31 dhjetor 2013 …” zëvendësohen me “… 31 dhjetor
2014 …”.
b) Pas pikës 1.7 shtohet pika 1.8 me këtë përmbajtje:
“1.8 Në Shtabin e Komandës së Forcave të Operacioneve Speciale (SOF HQ), “ISAF”, Afganistan.
-  Misioni:  Mbështetje  dhe  dhënie  kontributi  në  funksione  të  ndryshme  në  Shtabin  e Komandës së Forcave të Operacioneve Speciale (SOF HQ), në operacionin ushtarak të NATO-s “ISAF”, Kabul, Afganistan.
- Numri i pjesëmarrësve, 2 (dy) ushtarakë.
-  Kohëzgjatja deri  në  1  (një)  vit,  afat  i  cili  fillon  të  llogaritet  nga  data  e  dërgimit  të kontingjentit të parë në Afganistan. Kohëzgjatja për çdo rotacion është 6 (gjashtë) muaj,  së cilës i shtohet edhe periudha e qëndrimit për ndërrimin me kontingjentin e radhës.
- Venddislokimi, Kabul, Afganistan.”.
c) Pas pikës 2 shtohet pika 2.1 me këtë përmbajtje:
“2.1 Ministria e Mbrojtjes, për ushtarakët pjesëmarrës në mision, në Shtabin e Komandës së Forcave të Operacioneve Speciale (SOF HQ),  “ISAF”,  Kabul,  Afganistan,  përveç shpenzimeve të përcaktuara në pikën 2 të këtij vendimi, të përballojë shpenzimet edhe për:
a) akomodim (energji elektrike, fjetje, ngrohje, ujë);
b) ushqim;
c) lavanderi.”.
2. Efektet financiare,  që rrjedhin nga zbatimi i këtij vendimi,  të përballohen nga fondet e miratuara, për çdo vit, në buxhetin e Ministrisë së Mbrojtjes.
3. Ngarkohet ministri i Mbrojtjes për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama


VENDIM
Nr. 982, datë 25.10.2013

PËR PËRCAKTIMIN E KRYETARIT DHE EMËRIMIN E ANËTARËVE, PËRFAQËSUES TË PUSHTETIT QENDROR, NË KËSHILLIN DREJTUES TË FONDIT SHQIPTAR TË ZHVILLIMIT

Në mbështetje të nenit 100 të Kushtetutës dhe të nenit 10 të ligjit nr. 10 130, datë 11.5.2009 “Për  Fondin  Shqiptar  të  Zhvillimit”,  të  ndryshuar,  me  propozimin  e  Kryeministrit,  Këshilli  i Ministrave

VENDOSI:

1.  Përcaktimin e zëvendëskryeministrit,  kryetar të Këshillit Drejtues të Fondit Shqiptar të
Zhvillimit.
2. Emërimin e anëtarëve,  përfaqësues të pushtetit qendror,  në Këshillin Drejtues të Fondit
Shqiptar të Zhvillimit, si më poshtë vijon:
- Ministri i Integrimit Evropian;
- Ministri i Zhvillimit Urban dhe Turizmit;
- Ministri i Zhvillimit Ekonomik, Tregtisë dhe Sipërmarrjes;
- Ministri i Bujqësisë, Zhvillimit Rural dhe Administrimit të Ujërave.
3. Vendimi nr. 1293, datë 29.12.2009 i Këshillit të Ministrave “Për përcaktimin e kryetarit dhe emërimin e anëtarëve, përfaqësues të pushtetit qendror, në Këshillin Drejtues të Fondit Shqiptar të Zhvillimit”, të ndryshuar, shfuqizohet.
Ky vendim hyn në fuqi menjëherë dhe botohet në Fletoren Zyrtare.
KRYEMINISTRI
Edi Rama



URDHËR
Nr. 6879/2, datë 31.10.2013

PËR DELEGIM KOMPETENCE

Në mbështetje të pikës 4 të nenit 102 të Kushtetutës së Republikës së Shqipërisë, të nenit 27 të ligjit nr. 8485, datë 15.5.1999 “Kodi i Procedurave Administrative i Republikës së Shqipërisë”, të  ndryshuar,  si  dhe  të  kreut  V,  pika  2/a  të  vendimit të  Këshillit të  Ministrave  nr. 997,  datë
10.12.2010 “Për trajtimin financiar të punonjësve që dërgohen me shërbim jashtë qendrës së punës,
brenda vendit”, të ndryshuar,

URDHËROJ:

1. Autorizimet për dërgimin me shërbim të punonjësve të Drejtorisë së Përgjithshme të Rezervave Materiale të Shtetit jashtë qendrës së punës, brenda vendit në largësi mbi 100 km, të lëshohen nga Drejtori i Përgjithshëm i Rezervave Materiale të Shtetit, z. Irfan Dashi.
2. Në ushtrimin e kësaj kompetence, Drejtori i Përgjithshëm i Rezervave Materiale të Shtetit të zbatojë kriteret e përcaktuara në vendimin e Këshillit të Ministrave nr. 997, datë 10.12.2010 “Për trajtimin financiar të punonjësve që dërgohen me shërbim jashtë qendrës së punës, brenda vendit”, të ndryshuar.

4. Çdo urdhër që bie në kundërshtim me këtë urdhër, revokohet. Ky urdhër hyn në fuqi menjëherë dhe botohet në Fletoren Zyrtare.

MINISTRI I PUNËVE TË BRENDSHME
Saimir Tahiri



VENDIM
Nr. 44, datë 31.10.2013

NË EMËR TË REPUBLIKËS SË SHQIPËRISË


Gjykata Kushtetuese e Republikës së Shqipërisë, e përbërë nga: Bashkim Dedja	kryetar   i  Gjykatës Kushtetuese Vladimir Kristo	anëtar 	i	“ 	“
Sokol Berberi                anëtar    i          “           “ Vitore Tusha                 anëtare  e          “           “ Altina Xhoxhaj              anëtare  e          “           “ Gani Dizdari                  anëtar    i          “           “ Besnik Imeraj                anëtar    i          “           “ Fatmir Hoxha                anëtar    i          “           “
me sekretare Blerina Çinari, në datën 18.7.2013, mori në shqyrtim në seancë gjyqësore mbi bazë dokumentesh çështjen me nr. 22 Akti, që i përket:
KËRKUESE: Shoqëria “Prodhim Veshje nr. 2” sh.a., përfaqësuar nga Elisabeta Dosti. SUBJEKTE TË INTERESUARA: Arta Mici, përfaqësuar nga avokatët Thimjo Kondi dhe
Viktor Ikonomi.
Shoqëria “Archimed International Investitor” sh.p.k., përfaqësuar nga Ardian Asllani. OBJEKTI:  Shfuqizimi,  si  i  papajtueshëm me  Kushtetutën e  Republikës së  Shqipërisë,  i
vendimit nr. 00-2011-277, datë 25.3.2011 të Kolegjit Civil të Gjykatës së Lartë (dhomë këshillimi);
i  vendimit nr.  185,  datë 5.2.2010  të  Gjykatës së  Apelit Tiranë  dhe  i  vendimit nr.  8223,  datë
29.9.2008 të Gjykatës së Rrethit Gjyqësor Tiranë dhe dërgimi i çështjes për rishqyrtim në Gjykatën e Rrethit Gjyqësor Tiranë.
BAZA LIGJORE: Nenet 131, shkronja “f”, neni 134, pika 1, shkronja “g”, neni 142, pika
1 të Kushtetutës së Republikës së Shqipërisë; nenet 4, 6 të Konventës Evropiane të të Drejtave të Njeriut dhe neni 1 i protokollit shtojcë nr. 1; nenet 28, 29 dhe 30 të ligjit nr. 8577, datë 10.2.2000 “Për organizimin dhe funksionimin e Gjykatës Kushtetuese”.

GJYKATA KUSHTETUESE,

pasi dëgjoi relatorin e çështjes, Fatmir Hoxha, shqyrtoi parashtrimet e kërkueses, që kërkoi pranimin e kërkesës,  prapësimet e subjekteve të interesuara,  që kërkuan rrëzimin e kërkesës,  dhe pasi bisedoi çështjen në tërësi,

VËREN:
I

1. Kërkuesja, shoqëria “Prodhim Veshje nr. 2” sh.a., dhe subjekti i interesuar, Arta Mici, janë pronare të dy ndërtesave dhe trojeve përkatëse,  kufitare mes tyre,  me sipërfaqe dhe kufij të


përcaktuar,  të regjistruara në Zyrën e Regjistrimit të Pasurive të Paluajtshme, Tiranë. Pronat kanë origjinë  nga  një  pronë  shtetërore  që  ka  qenë  në  administrimin  e  një  ndërmarrjeje  shtetërore, privatizimi i së cilës është bërë në kohë të ndryshme.
2.  Në  truallin  në  pronësi  të  subjektit  të  interesuar,   Arta  Mici,   shoqëria  “Archimed International Investitor” sh.p.k. ka filluar ndërtimin e një ndërtese tjetër. Sipas kërkueses, shoqërisë “Prodhim Veshje nr. 2”, ndërtimi nuk është bërë vetëm në truallin kufitar, por është ndërhyrë dhe në truallin tjetër.
3.   Në  këto  kushte,   kërkuesja  në  datën  22.11.2007   ka  paraqitur  kërkesëpadi  kundër
subjekteve të interesuara, me objekt kallëzimin e një punimi të ri dhe të një dëmi të mundshëm, dhe marrjen e masës së sigurimit të padisë.
4.  Gjykata  e  Rrethit  Gjyqësor  Tiranë,  me  vendimin  nr.  11  786,  datë  4.12.2007  “Për sigurimin e padisë”, ka vendosur marrjen e masës së sigurimit të padisë, duke urdhëruar ndalimin e punimeve prej subjektit të interesuar.
5. Gjykata e Rrethit Gjyqësor Tiranë,  me vendimin nr.  2258,  datë 11.12.2007,  ka lëshuar urdhrin e ekzekutimit të vendimit nr. 11786, datë 4.12.2007 “Për sigurimin e padisë” dhe ka filluar procedurat për ekzekutimin e tij.
6.  Kundër  veprimeve  përmbarimore,  subjektet  e  interesuara,  në  datë  11.1.2008,  kanë paraqitur padi në Gjykatën e Rrethit Gjyqësor Tiranë, e cila, me vendimin nr. 4369, datë 14.5.2008, ka vendosur rrëzimin e padisë.
7. Mbi ankimin e subjektit të interesuar,  Gjykata e Apelit Tiranë,  me vendimin nr.  1483, datë 11.11.2009,  ka vendosur pranimin e padisë me objekt anulimin e veprimeve përmbarimore.
8. Me vendimin nr.  8223, datë 29.9.2008,  Gjykata e Rrethit Gjyqësor Tiranë ka vendosur rrëzimin e padisë me objekt “Kallëzim i punimit të ri”, si të pambështetur në prova dhe në ligj, duke hequr dhe masën e sigurimit të padisë.
9. Mbi ankimin e kërkueses, Gjykata e Apelit Tiranë, me vendimin nr. 185, datë 5.2.2010, ka vendosur lënien në fuqi të vendimit nr.  8223,  datë 29.9.2008  të Gjykatës së Rrethit Gjyqësor Tiranë.
10. Kolegji Civil i Gjykatës së Lartë (dhomë këshillimi), me vendimin nr. 00-2011-277, datë
25.3.2011,   ka  vendosur  mospranimin  e  rekursit  të  kërkueses,   pasi  nuk  përmban  shkaqet  e parashikuara nga neni 472 i Kodit të Procedurës Civile.

II

11.  Kërkuesja i është drejtuar Gjykatës Kushtetuese,  duke pretenduar cenimin e së drejtës për një proces të rregullt ligjor, duke parashtruar si vijon:
11.1 Është cenuar e drejta për t’u gjykuar nga një gjykatë e caktuar me ligj, duke shkelur të drejtën e aksesit në gjykim.
11.2  Është cenuar  e  drejta  për  t’u gjykuar  nga një gjykatë e  paanshme,  pasi në  trupin gjykues, gjatë gjykimit të çështjes në themel në Gjykatën e Apelit Tiranë, kanë marrë pjesë të njëjtët gjyqtarë që kanë marrë pjesë gjatë gjykimit me objekt kundërshtimin e veprimeve përmbarimore.
11.3 Është cenuar e drejta për të pasur një vendim gjyqësor të arsyetuar. Kolegji Civil i Gjykatës  së  Lartë  (dhomë  këshillimi)  në  vendim  nuk  ka  arsyetuar  shkaqet  për  mospranimin  e rekursit.
12.  Subjektet e interesuara, Arta Mici dhe shoqëria “Archimed International Investitor”
shp.k., kanë paraqitur prapësimet me shkrim, duke argumentuar si vijon:
12.1 Kërkuesja nuk është shprehur konkretisht se në cilin aspekt i është cenuar e drejta e aksesit në gjykatë.
12.2 Lidhur me cenimin e të drejtës për t’u gjykuar nga një gjykatë e paanshme, pretendimet
janë të pabazuara në ligj. Marrja e një vendimi nga i njëjti trup gjykues, lidhur me kundërshtimin e

themelit me objekt “Kallëzim i një punimi të ri”. Gjithashtu, lidhur me këtë pretendim,  kërkuesja nuk ka shteruar mjetet juridike para se të drejtohej në Gjykatën Kushtetuese. Para gjyqtarëve të Gjykatës së Apelit, Tiranë, nuk ka ekzistuar detyrimi për dorëheqje, sipas nenit 72 të Kodit të Procedurës Civile, pasi dy gjykimet nuk kanë pasur lidhje me njëri-tjetrin.
12.3  Lidhur me arsyetimin e vendimit,  Gjykata e Rrethit Gjyqësor dhe Gjykata e Apelit Tiranë kanë analizuar çdo pretendim të kërkueses. Gjithashtu, vendimi i Kolegjit Civil të Gjykatës së Lartë (dhomë këshillimi) për mospranimin e rekursit plotëson kriteret e zhvilluara nga Gjykata Kushtetuese për arsyetimin e vendimit.

III
Vlerësimi i Gjykatës Kushtetuese

13. Kërkuesja ka pretenduar se gjatë procesit gjyqësor të zhvilluar në gjykatat e juridiksionit të zakonshëm, është cenuar e drejta për një proces të rregullt ligjor, në drejtim të mosrespektimit të së  drejtës  së  aksesit  në  gjykatë,  parimit  të  paanësisë  dhe  parimit  të  arsyetimit  të  vendimeve gjyqësore.
14.  Gjykata Kushtetuese,  pas marrjes në shqyrtim të pretendimeve dhe prapësimeve,  gjatë votimit të çështjes, për arsye se votat u ndanë në mënyrë të barabartë1  nuk arriti shumicën e të gjithë anëtarëve të saj, të kërkuar nga neni 133, pika 2 e Kushtetutës dhe neni 72, pika 1 e ligjit nr. 8577, datë 10.2.2000 “Për organizimin dhe funksionimin e Gjykatës Kushtetuese të Republikës së Shqipërisë”.
15. Në këto kushte, Gjykata vlerëson se kërkesa duhet të refuzohet. Në bazë të nenit 74 të ligjit nr. 8577, datë 10.2.2000 “Për organizimin dhe funksionimin e Gjykatës Kushtetuese të Republikës së Shqipërisë”,  refuzimi nuk përbën pengesë që kërkuesja të paraqesë përsëri kërkesë, në rast se krijohen kushte për formimin e shumicës së kërkuar.

PËR KËTO ARSYE,

Gjykata Kushtetuese e Republikës së Shqipërisë,  në mbështetje të nenit 131, shkronja “f” dhe nenit 134, pika 1, shkronja “g” të Kushtetutës; neneve 72, 74 të ligjit nr. 8577, datë 10.2.2000 “Për organizimin dhe funksionimin e Gjykatës Kushtetuese të Republikës së Shqipërisë”,

VENDOSI:

- Refuzimin e kërkesës.
Ky vendim është përfundimtar, i formës së prerë dhe hyn në fuqi ditën e botimit në Fletoren
Zyrtare.
Vendosur në Tiranë, më 18.9.2013

Anëtarë:  Bashkim Dedja (kryetar),  Sokol Berberi,  Vladimir Kristo,  Gani Dizdari,  Altina
Xhoxhaj, Vitore Tusha, Fatmir Hoxha, Besnik Imeraj






1  Gjyqtarët:  Bashkim Dedja,  Vladimir  Kristo,  Gani  Dizdari  dhe  Fatmir  Hoxha  votuan  për  pranimin  e kërkesës.
Gjyqtarët: Sokol Berberi, Vitore Tusha, Altina Xhoxhaj dhe Besnik Imeraj votuan për rrëzimin e kërkesës.

Abonimet vjetore për Fletoren Zyrtare mund të bëhen pranë Postës Shqiptare ose pranë Qendrës së Botimeve Zyrtare, në adresën: Bulevardi “Gjergj Fishta”, mbrapa ish-ekspozitës “Shqipëria Sot”, tel: 04 24 27 007.

Shtypshkronja e Qendrës së Botimeve Zyrtare
Tiranë, 2013

